मोदी ने लाभार्थियों के साथ बातचीत में अपने बचपन की घटना और मुंशी प्रेमचंद की कहानी ईदगाह का भी जिक्र किया। उन्होंने कहा मुंशी प्रेमचंद ने 1933 में यह कहानी लिखी थी। इस कहानी का मुख्य किरदार एक बच्चा हामिद है जो मिठाई खरीदने की बजाय ईद के मौके पर अपनी दादी को उपहार देने के लिए चिमटा खरीद कर लाता है ताकि खाना बनाते समय दादी का हाथ नहीं जले। यह कहानी आज भी मुझे प्ररेणा देती है। उज्ज्वला योजना भारत की ‘नारी शक्ति’ को बेहतर स्वास्थ्य मुहैया कराने में मददगार साबित हो रही है।